**ANUNȚ**

cu privire la condițiile de desfășurare a concursului pentru ocuparea funcției publice de

**Consultant al Direcției tehnologii informaționale și gestionarea listelor electorale** din cadrul Comisiei Electorale Centrale.

Perioada de depunere a dosarelor de concurs: **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalent în domeniul tehnologiei informației și comunicațiilor, informatică.

**Cerințe specifice minime:**

- experienţă profesională în domeniu nu este necesară;

- cunoașterea cadrului normativ în domeniu;

- cunoaşterea unei limbi de circulaţie internaţională (nivel B1);

- cunoaşterea unui limbaj de programare ASP.NET;

- cunoașterea sistemelor de gestiune a bazelor de date MySQL sau MsSQL

- cunoaşterea tehnologiilor WEB.

**Sarcini de bază:**

1. Elaborarea programelor de dezvoltare și perfecţionare a Registrului de Stat al Alegătorilor şi a altor produse informaţionale;
2. Elaborarea programelor de instruire pentru subiecții interesați, în domeniul listelor electorale;
3. Asigurarea controlului documentelor interne privind gestiunea bunurilor materiale în cadrul direcției conform prevederilor procedurilor SIMCSI.
4. Acordarea asistenței metodologice în domeniul listelor electorale și tehnologiilor informaționale subiecților interesați.
5. Colaborarea cu autoritățile administrației publice centrale și locale și alte organe în domeniul utilizării Registrului de Stat al Alegătorilor.

**Bibliografia:**

1. Codul Electoral al Republicii Moldova nr. 325/2022;
2. Codul Administrativ al Republicii Moldova nr. 116/2018;
3. Legea nr. 158/2008 cu privire la funcţia publică şi statutul funcţionarului public;
4. Legea nr. 101/2008 cu privire la Concepția Sistemului Informațional Automatizat de Stat „Alegeri”;
5. Legea nr. 48/2023 privind securitatea cibernetică;
6. Legea nr. 239/2008 privind transparența în procesul decizional;
7. Legea nr. 133/2011 privind protecţia datelor cu caracter personal;
8. Legea intergrității nr. 82/2017;
9. Regulamente și instrucțiuni menite să perfecționeze procedurile electorale aprobate de către Comisia Electorală Centrală și plasate pe sait-ul oficial: [www.cec.md](http://www.cec.md/), la rubrica “Cadrul normativ”: Regulamentul privind înregistrarea prealabilă, aprobat prin hot. CEC nr. 1568 din 24 aprilie 2018; Regulamentul privind întocmirea, administrarea, difuzarea şi actualizarea listelor electorale, aprobat prin hot. CEC nr. 1153 din 04 august 2023; Regulamentul cu privire la Registrul de Stat al Alegătorilor aprobat prin hot. CEC nr. 1140 din 28 iulie 2023; Regulamentul privind funcționarea Sistemului de înregistrare video în secțiile de votare, aprobat prin hotărîrea CEC nr. 2265 din 8 februarie 2019;
10. Interogarea bazelor de date relaționale: Indicații metodice la disciplina "Baze de date" / Vitalie Cotelea, Rodica Bulai, Marian Cotelea; UTM;
11. Programare în rețea. Introducere în dezvoltarea aplicațiilor Java: Indicații metodice privind lucrările de laborator / Dumitru Ciorbă, Victor Beșliu, Andrei Poștarul, Rostislav Călin; UTM;
12. Sisteme de operare și limbaje de asamblare: Teorie și aplicații: Lilia Rotaru, Constantin Plotnic.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**